NYT FRA BESTYRELSEN APRIL 2021

**Bestyrelsen** holder fortsat sine møder på ”TEAMS”, og det fungerer en periode, men vi ser frem til, at kunne mødes fysisk igen.

Vi har nu fået nye **vaskemaskiner og nyt betalingssystem**. Vejledning i brug af begge dele er opsat i vaskerummene. Er der nogle, der har vanskeligt ved at bruge app`en kan man kontakte Henrik for hjælp.

Vi har endnu ikke fået svar på bestyrelsens høringssvar til Gentofte Kommunes **støjhandlingsplan** 2021-2026, der i øjeblikket behandles i kommunalbestyrelsen.

Vi er ved at indhente tilbud og oversigt over de næste større opgaver, såsom udskiftning af **vandrør** på lofter m.v., eftersyn af furer på de **overdækkede altaner**, hvor der er problemer med indtrængen af vand – og forsøge at få klarhed over, hvad kommunens planer er angående **sortering af affald**. Den yderligere **sortering** vil kræve endnu flere containere, hvilket vil give pladsmæssige problemer.

Vi har fra Dansk Ventilations Rens fået et tilbud på rensning af **udluftningskanaler** i baderum og køkkener, hvilket ifølge vores tilstandsrapport skal ske hver 10. år. Vi er ikke bekendt med, at det er sket tidligere. Luftkanalerne skal sørge for at fugt kan føres bort og holde ejendommen i sund tilstand. Dette sammen med den daglige udluftning med åbne vinduer.

Der er dog det problem, at der skal være **fri adgang til de originale luftkanaler** fra lejlighederne. Det vil sige, at der ikke må være flexforbindelser, lofter, ventilatorer isolering mm. Dette skaber problemer i nogle lejligheder og bestyrelsen overvejer, hvordan vi skal løse dem. Mere herom senere.

Vi har fået et overslag over, hvad det vil koste at istandsætte **altankasserne**. Det er desværre temmelig dyrt, og vi er derfor ved at indhente alternativt tilbud.

Vi har planer om opstilling af et cykelstativ ved nr. 112 og ved nr. 124(126). Vi håber, vi på en fælles arbejdsdag, kan gøre klar til opsætning af dem.

Det henstilles til ejere af garager at parkere deres bil dér – og til at der i øvrigt parkeres hensigtsmæssigt!

Bestyrelsen opfordrer igen til at man tager hensyn til sine naboer og ikke **støjer unødigt**. Vi bor i en gammel ejendom, hvor der er lydt mellem etagerne! Husorden skal selvfølgelig overholdes!

God påske

Bestyrelsen

**Henrik kæmper desværre stadig med problemer med skrald og fejlsortering** –

**LÆS på skiltene,** hjemmesiden, de udleverede brochurer m.v. hvordan der skal sorteres! Det tager alt for meget af Henriks tid, og containerne bliver ikke tømt, hvis der blot er den mindste fejlsortering!

**Der må ikke stilles storskrald nogen steder på ejendommen.**

Vi vil stadig i begrænset omfang kunne modtage og bortkøre storskrald, som beboerne ikke selv har mulighed for at køre på genbrugsstationen eller på anden måde bortskaffe. Kontakt Henrik eller bestyrelsen

Har du spørgsmål til formanden/bestyrelsen bedes du henvende dig via kontaktformularen på hjemmesiden. Der står mange nyttige oplysninger på vores hjemmeside: www.jaegerhaven.dk

Vores Facebookgruppe er tænkt som et forum, hvor medlemmerne kan kommunikere indbyrdes.